CELEX: 32017D0020
Language: sl
Date: 2017-06-23 00:00:00
Title: Sklep Evropske centralne banke (EU) 2017/1403 z dne 23. junija 2017 o spremembi Sklepa ECB/2012/6 o ustanovitvi Odbora TARGET2-Securities (ECB/2017/20)

29.7.2017   
               
               
                  SL
               
               
                  Uradni list Evropske unije
               
               
                  L 199/24
               
            SKLEP EVROPSKE CENTRALNE BANKE (EU) 2017/1403
      z dne 23. junija 2017
      o spremembi Sklepa ECB/2012/6 o ustanovitvi Odbora TARGET2-Securities (ECB/2017/20)
      SVET EVROPSKE CENTRALNE BANKE JE –
      ob upoštevanju Pogodbe o delovanju Evropske unije,
      ob upoštevanju Statuta Evropskega sistema centralnih bank in Evropske centralne banke ter zlasti členov 3.1, 12.1 in 12.3 in členov 17, 18 in 22 Statuta,
      ob upoštevanju Smernice ECB/2012/13 z dne 18. julija 2012 o TARGET2-Securities (1),
      ob upoštevanju naslednjega:
      
                  (1)
               
               
                  Svet ECB je 16. marca 2016 odobril ustanovitev Odbora za tržno infrastrukturo, novega organa upravljanja, ki je odgovoren za naloge tehničnega in operativnega upravljanja na področju tržnih infrastruktur in platform.
               
            
                  (2)
               
               
                  Zato je treba Sklep ECB/2012/6 (2) spremeniti, da se upošteva ustanovitev Odbora za tržno infrastrukturo in delovanje Odbora T2S kot ene od namenskih sestav Odbora za tržno infrastrukturo –
               
            SPREJEL NASLEDNJI SKLEP:
      Člen 1
      Spremembe
      Sklep ECB/2012/6 se spremeni:
      
                  1.
               
               
                  člen 1 se nadomesti z naslednjim:
                  „Člen 1
                  Opredelitev pojmov
                  Pojmi, ki se uporabljajo v tem sklepu, imajo enak pomen kot v Smernici ECB/2012/13 (*1) in okvirnem sporazumu o T2S, ki ga je odobril Svet ECB 17. novembra 2011.
                  
                     (*1)  Smernica ECB/2012/13 z dne 18. julija 2012 o TARGET2-Securities (UL L 215, 11.8.2012, str. 19).“;"
						
               
            
                  2.
               
               
                  v členu 2 se odstavek 1 nadomesti z naslednjim:
                  „1.   Odbor T2S se ustanovi kot organ upravljanja, ki za Svet ECB pripravlja predloge o ključnih strateških vprašanjih in izvršuje naloge izključno tehnične narave, ki mu jih dodeli Svet ECB. Deluje kot ena od namenskih sestav Odbora za tržno infrastrukturo (MIB).“;
               
            
                  3.
               
               
                  v Prilogi I se v oddelku Sestava četrti odstavek nadomesti z naslednjim:
                  „Član Odbora T2S ima mandat v trajanju 24 mesecev z možnostjo ponovnega imenovanja. Svet ECB lahko odloči o krajšem mandatu, kar vključuje primere, ko člani odstopijo ali se upokojijo pred potekom mandata.“;
               
            
                  4.
               
               
                  Priloga II se spremeni:
                  
                              (a)
                           
                           
                              v členu 1 se odstavek 3 nadomesti z naslednjim:
                              „3.   Člani Odbora T2S ne smejo biti neposredno vključeni v dejavnost pregleda T2S ali centralnih depotnih družb, ki prenesejo izvajanje poravnave na T2S, kolikor bi lahko zaradi take vključenosti prišlo do dejanskega ali potencialnega nasprotja z njihovo funkcijo članov Odbora T2S. Vzpostavijo se ustrezni ukrepi za ugotavljanje in izogibanje takega nasprotja. Člani ne smejo delovati v Odboru notranjih revizorjev in ne smejo biti dnevno vključeni v dejavnosti na ravni 3.“;
                           
                        
                              (b)
                           
                           
                              v členu 2 se odstavek 1 črta.
                           
                        
            Člen 2
      Končna določba
      Ta sklep začne veljati 23. junija 2017.
      
         V Frankfurtu na Majni, 23. junija 2017
         
            
               Predsednik ECB
            
            Mario DRAGHI
         
      
      
         (1)  UL L 215, 11.8.2012, str. 19.
      
         (2)  Sklep ECB/2012/6 z dne 29. marca 2012 o ustanovitvi Odbora TARGET2-Securities in razveljavitvi Sklepa ECB/2009/6 (UL L 117, 1.5.2012, str. 13).